Seu de l'Arxiu Comarcal de l'Urgell
L'Arxiu Comarcal de l'Urgell (ACUR) va ser creat el 14 de juliol de 1982, per mitjà d'un conveni signat entre el Departament de Cultura i l'Ajuntament de Tàrrega.
El 22 de novembre de 1986 s'inaugurà la seva nova seu, situada al casc antic de la ciutat, tot integrant-se a la Xarxa d'Arxius Comarcals de la Generalitat de Catalunya.
Des de l'any 1989, el Consell Comarcal de l'Urgell hi exerceix competències de gestió.
L'Arxiu Comarcal de l'Urgell conserva fons públics i privats de la comarca.
El nucli fonamental el constitueix el fons municipal de Tàrrega.
A més d'altres fons, entre els quals cal destacar el fons patrimonial de la família Pedrolo (s.
XIII-XVIII), el fons de la fàbrica de maquinària agrícola J. Trepat (s.
Sense oblidar els fons musicals.
Així mateix, també disposa d'una biblioteca auxiliar especialitzada en temes d'història de l'Urgell i una hemeroteca amb diverses capçaleres de publicacions periòdiques de la comarca.
- Organització de conferències, xerrades i exposicions.
- Organització de tallers i cursos.
- Visites comentades per a escoles, instituts, altres col·lectius i per als ciutadans en general.
- Edició, conjuntament amb el Museu Comarcal de l'Urgell, de la publicació "URTX".
- Edició de la col·lecció Ardèvol
- Biblioteca i hemeroteca auxiliar, amb abundant bibliografia comarcal i obres generals de referència, que té 5.8133 volums (31 de desembre de 2015).
També es disposa d'un fons antic d'un centenar d'exemplars, dels segles XVI al XVIII.
L'hemeroteca compta amb capçaleres locals i comarcals de les terres de Ponent.
Informació general i assessorament especialitzat sobre els fons documentals, bibliogràfics i hemerogràfics, els instruments de descripció, les condicions d'accés als fons i els serveis de l'arxiu.
També es proporciona informació de referència sobre altres centres d'arxiu i fons documentals.
Aquest servei, que es materialitza a través d'un formulari de sol·licitud, s'ofereix tant presencialment a l'arxiu, com per correu electrònic, correu postal, telèfon +34 (973) 312 411.
Consulta pública i gratuïta dels fons documentals*, bibliogràfics i hemerogràfics de l'arxiu i dels seus instruments de descripció.
Per accedir als serveis de consulta presencial, és necessari que l'usuari s'acrediti amb el DNI, passaport o carnet de conduir.
La sol·licitud de documents per a la consulta presencial a l'Arxiu es pot fer en l'horari i en les condicions establertes per l'arxiu
*Tots els documents de l'arxiu seran objecte de consulta sempre que hagin rebut el tractament arxivístic corresponent i que tinguin un instrument de descripció suficient, llevat només d'aquells que estiguin subjectes a restriccions d'accés regulades per la normativa que els sigui aplicable.
L'Arxiu Comarcal de l'Urgell, presta servei als titulars dels fons públics de la comarca facilitant-los l' accés a la informació i als documents que ja tenen dipositats a l'Arxiu.
D'aquesta manera, el nostre centre garanteix a les administracions públiques de l'Urgell una continuïtat en la seva gestió, malgrat no disposar físicament dels documents que ha rebut o ha produït.
Aquests usuaris institucionals poden accedir a la informació i als documents a través de tres modalitats de servei: la consulta, el préstec i la recuperacióó.
La Llei 19/2014, del 29 de desembre, de transparència, accés a la informació pública i bon govern té un triple abast: incrementa i reforça la transparència en l'activitat pública –que s'articula a través d'obligacions de publicitat activa per a totes les administracions i entitats públiques–, reconeix i garanteix l'accés a la informació –regulat com un dret d'ampli àmbit subjectiu i objectiu– i estableix les obligacions de bon govern que han de complir els responsables públics així com les conseqüències jurídiques derivades del seu incompliment –la qual cosa esdevé una exigència de responsabilitat per a tots els qui duen a terme activitats de rellevància pública.
L'ACUR incorporarà el principi de transparència en tota la seva activitat administrativa i a la seva pròpia organització, per tal que la ciutadania pugui conèixer les decisions que s'adopten, els mecanismes de presa de decisions, com s'organitzen els serveis i els seus responsables de la gestió.
L'ACUR incorporarà el principi de publicitat activa publicant per iniciativa pròpia aquella informació i documentació que potenciï la transparència, permeti el control de la seva actuació i afavoreixi l'exercici dels drets de la ciutadania, així com la que pugui ser de major utilitat per a la societat i per a l'activitat administrativa.
L'Arxiu Comarcal de l'Urgell en el disseny de les seves polítiques i en la gestió dels serveis ha de garantir que la ciutadania, tant individual com col·lectivament, pugui participar, col·laborar i implicar-se en els assumptes públics.
Es promourà l'ús dels mitjans electrònics en l'exercici dels drets de participació, en especial, el dret de petició, el dret d'informació pública, la iniciativa ciutadana, les consultes i la presentació de queixes, reclamacions i suggeriments.